В подкрепа на Ема Гатева | ТРОЯН ЕКСПРЕС\nHome/Туризъм/В подкрепа на Ема Гатева\nЕто какво написа Димо Колев, председател на туристическо дружество „Насам – натам“ и на Българския планинарски съюз. Той е от Бургас, а членовете са из цялата страна. Те не ходят само на походи, а маркират туристически пътеки, почистват ги. Много дейни хора.\nЦитираме дословно какво е написал в социалната мрежа\nОт много време ние от Български планинарски съюз пишем по темата за прогнилото БТС, някога публикуваме факти, друг път говорим емоционално. Но винаги с вътрешно убеждение, че това, което се случва там, не трябва повече да продължава, че този процес на разграбване и унищожаване на планинския туризъм трябва да бъде спрян. За съжаление това може да се случи само и единствено ако планинското общество го поиска. Досега за съжаление такова липсва. Има единици, които работят в тази посока, но те са просто шепа хора, които сами не могат да постигнат промяна, без подкрепата на обществото планинари.\nДнес на дневен ред е отново хижа „Амбарица“. Една хижа, която възкръсна в ръцете на Ема Гатева. Която от свърталище на пиянки и бракониери се превърна в уютен дом за нас Планинарите. Без чужда подкрепа, без чужди инвестиции. Единствено и само с подкрепата на обикновените хора, които се докоснаха до това вълшебно място и помагаха където и когато беше необходимо.\nДнес обаче този наш дом е застрашен да бъде отнет и превърнат отново в коптор. Защото тъмните сили не ги интересува развитието на планинарството, а единствено и само печалбата. От сдружение за социален туризъм днес БТС е просто една търговска фирма, която иска да печели без да влага. Да печели от имоти, които не са тяхна собственост, а са им предоставени от държавата да развиват дейности в полза на планинарите.\nБТС е юридическо лице с нестопанска цел (ЮЛНЦ), на което са поверени за стопанисване и управление държавни имоти с цел развиване на социален туризъм. В последните години сме свидетели на абсурдни случаи, в които БТС пренебрегва закона и нехае за ресурса, за който трябва да се грижи. Хижа „Амбарица” не е изолиран случай.\nХижата беше обновена, ремонтирана, но въпреки това БТС настоява тя да бъде освободена. Сегашният стопанин – Ема не е съгласна с това. Когато има спор между страните той се решава от компетентен съд, но явно БТС предпочита да пренебрегне закона и чрез неправомерни действия да реши спора. Трябва да се има предвид, че високопланинската хижа „Амбарица” се намира на 3 часа пеш от асфалтов път. Тя е далеч от полиция и правосъдие, което улеснява възможността за саморазправа и тормоз. Такива случаи вече е имало.\nПланинарското общество е необходимият коректив на бездействието и беззаконието, присъщи на сдружение БТС. Време е да покажем, че имаме отношение към тези проблеми и не желаем да сме просто свидетели на упадъка на планинския туризъм, в следствие обслужването на лични интереси в организация, която не е допринесла за ресора си с нищо в последните десетилетия.\nЗа всеки планинар хижата е дом – там се подслоняваме, сгряваме се и завързваме нови приятелства. Нека да покажем на БТС, че има кой да следи за законността и в планината. Да се видим на по чай в импровизираната столова на нашето недоволство.


Контейнер с 6 тона амфетамини е засечен на пристанище Варна- Запад - Times.BG\nКонтейнер с 6 тона амфетамини е засечен на пристанище Варна- Запад\n25 май, 2018 timesbg Варна\nОкръжната прокуратура във Варна е започнала досъдебно производство заради контейнер с 6 тона амфетамини, засечен в морската ни столица. Пратката е хваната на пристанище Варна-Запад.\nТя е била разтоварена, като за получател на стоката в контейнера, бил посочен гражданин на страна от Европейския съюз. По документи в контейнера трябвало да има лимонена киселина. Контейнерът е засечен по метода на анализ на риска. При започналата незабавна проверка и направен полеви тест е установено, че в 300 чувала се съдържат 6 тона амфетаминопроизводни.\nДействията по досъдебното производство по член 242 от Наказателния кодекс продължават. Съгласно текста, за такова деяния – трафик на високорискови наркотични вещества, виновният се наказва с лишаване от свобода от 10 до 15 години и глоба от 100 000 до 200 000 лева. Ако става въпрос за рискови наркотични вещества, наказанието е лишаване от свобода от 3 до 15 години и глоба от 10 000 до 100 000 лева.\nЕдин загинал и четирима пострадали след тежка катастрофа по пътя Варна- Бургас


/анкета/Всекидневната около Левски - Страница 5123 - forum.gong.bg\nСтраница 5123 от 5709\nМнениеот Serafim » 17 юли 2017 10:14\nАматьорско поведение е отлагането на мача. Страх и от двата отбора. Па излез със Сандберг (ако може), Дидо, Ташев, Орачев, пусни Найденов и Рошу в центъра, Адениджи да си е в дясно, Боримиров в ляво, Буш нападател. Йоргачевич или Кръстев на вратата. Един мач за публиката, джентълменски мач от двата отбора. Да оставят ботушите и брадвите в съблекалните, да си стиснат ръцете и по европейски, като професионалисти да изиграят 90 минути, пък колкото могат.\nНяма как да не си мисля, че Митов е толкова неуверен в себе си, че предпочита да пропусне един мач, който може само да е плюс от гледна точна на физическта подготовка (ако няма контузии).\nМнениеот goro_man » 17 юли 2017 10:42\nИ те затова сме на това положение...всички акъл дават а понятие си нямат. За да се изиграе официален мач трябват три дни , петък тонизираща ,събота мач неделя възстановяване. В този случай тези който ще запазим няма да пиппнат топката тея три дни чисто и просто няма с кой , а тези който играят в петък Пиргов ще се напасва с Дидо във вторник с Яблонски и в четвъртак решаващ мач.Петък събота и неделя Митов ще показва три пръста на испанеца защото схемата на Лудогорец е една а в вторник четири защото ни трябва задължителна победа над съвсем друг стил...ай сиктир пък накрая. Оставете хората да вършат това което могат и подкрепете отбора си най накрая не ми се мисли какви неща щеше да чеу Митов ако тръгнеше с хикс срещу Славия както червените . Подкрепа и вяра и може и да станат нещата , плюване и критика и пътят ни е ясен , вървим го 9 година\nМнениеот koisa » 17 юли 2017 10:44\nSerafim написа: Аматьорско поведение е отлагането на мача. Страх и от двата отбора. Па излез със Сандберг (ако може), Дидо, Ташев, Орачев, пусни Найденов и Рошу в центъра, Адениджи да си е в дясно, Боримиров в ляво, Буш нападател. Йоргачевич или Кръстев на вратата. Един мач за публиката, джентълменски мач от двата отбора. Да оставят ботушите и брадвите в съблекалните, да си стиснат ръцете и по европейски, като професионалисти да изиграят 90 минути, пък колкото могат.\nПрав си, но има и доста други гледни точки. Като например важността на мача с Хайдук.\nКакто и това, че имаше вероятност да се съберат три поредни загуби. Например: Хайдук - загуба, Лудогорец - загуба, Хайдук - загуба. Това нямаше да се отрази никак добре на Боримиров, Митов и играчите. Дано поне елиминираме Хайдук.\nМнениеот Serafim » 17 юли 2017 10:53\nЗагубите винаги болят и когато се съберат повечко не знаеш как да походиш, за да вдигнеш отбора. Още повече, когато имаш неопитен треньор, със съмнителни качества (най-малкото). Няма сила, която да ме убеди, че не е точно в това проблема. И Боримиров го знае.\nВ крайна сметка Левски направи добра селекция, елиминира един отбор в първия кръг на ЛЕ, спечели още едни 430 хил. лева - какво ги спираше да обиграят допълнително отбора, преди сериозния и важен мач с Хайдук? Страха от провал.\nМнениеот 1982 » 17 юли 2017 13:01\nМнениеот groti » 17 юли 2017 13:01\nНе разбирам какво е лошото на това едно дерби, каквото този мач е да се отложи от отпускарския сезон за месец септември (нали така беше), когато ще можем да съберем далеч повече публика на Герена. Какви ще са приходите сега в сезонът на моретата и жегите и тогава? Да не говорим в какво състояние е Левски в момента - способни играчи тотално необиграни заедно с 10 дни подготовка и 2-3 официални мача. Ами лично аз предпочитам да срещнем Лудогорец, пък и другите фаворити септември или октомври. Много правилно решение. Важно и умно.\nМнениеот rhaegar » 17 юли 2017 13:12\nТва е целта, играем само Европа, кво да се мъчим с нашето умряло първенство.\nМнениеот koisa » 17 юли 2017 13:23\nСпоко, вдишай и издушай... Не така остро... Аз само споменах част от гледните точки. Вече казах, че според мен беше по-добре да играем с Лудогорец, но нас никой не ни пита. Лично аз не вярвам да има повече отлагания, дори да отстраним Хайдук.\nМнениеот miro_rz » 17 юли 2017 13:28\nСпоред мен щяхме да си вземем мача в София , но пък Левски щяха да си наредят и комплектоват състава за Хайдук . С времето Левски ще стане по добър и това ще си проличи на отложеният мач .\nМнениеот Живко6461 » 17 юли 2017 15:17\ngoro_man написа: И те затова сме на това положение...всички акъл дават а понятие си нямат. За да се изиграе официален мач трябват три дни , петък тонизираща ,събота мач неделя възстановяване. В този случай тези който ще запазим няма да пиппнат топката тея три дни чисто и просто няма с кой , а тези който играят в петък Пиргов ще се напасва с Дидо във вторник с Яблонски и в четвъртак решаващ мач.Петък събота и неделя Митов ще показва три пръста на испанеца защото схемата на Лудогорец е една а в вторник четири защото ни трябва задължителна победа над съвсем друг стил...ай сиктир пък накрая. Оставете хората да вършат това което могат и подкрепете отбора си най накрая не ми се мисли какви неща щеше да чеу Митов ако тръгнеше с хикс срещу Славия както червените . Подкрепа и вяра и може и да станат нещата , плюване и критика и пътят ни е ясен , вървим го 9 година\nПредозирате. Вината на тези, които "дават акъл, а понятие си нямат" за незавидното състояние на "Левски", а и на България като цяло е минимална. Най-малкото защото тяхното мнение няма почти никакъв приоритет. Всъщност те не дават акъл, а изказват мнения. Понякога различни от Вашето. Вероятно грешни. И толкова. Решенията ги вземат други. Които са назначени да вземат решения. Но много често тези решения са грешни и създават сериозни проблеми и затруднения.\nВсичко, което сте написал за интервалите между мачовете и обичайните процедури, които се провеждат в тези интервали е валидно за всички футболни отбори. Техните седмици също са от седем дни. Нормално е броят на пръстите, с които Митов обяснява тактическите схеми да е различен за всеки различен мач. Безспорно Митов няма да чуе ласкави неща, ако стартира новото първенство със слаби игри и резултати. Не е трудно да се предположи. Всъщност той направи всичко възможно да чуе неласкави отзиви за себе си през пролетта. Чу ги, прочете ги.\nКритиката и "плюването" не са непременно синоними. Привържениците на "Левски" винаги са критикували слабите игри и резултати. Защото подкрепят "Левски". За да бъде "Левски" силен.\nП.П. Вместо красноречивите обяснения със сръчни пръсти, изискващи много добро въображение от даващия и получаващия мъдри напътствия не би било зле старши треньорът на "Левски" да владее чужди езици, най-добре английски. А2 е достатъчно.


Дневник Ел Камино де Сантяго част 6 - Хармония и Светлина\nВ единия манастир отказваме. Търсим Албергето!!! Нашето. Манастирът на сестрите августинки. Посрещат ни с билков чай. Снимаме се със сестра Ерика. Настроението ни бие в тавана. ! Едно сладко негърче ни завежда до спалното помещение и ни показва кое къде е . Баня, пране в пералня, простиране, сушим косите в едно малко паркче на една чудна пейка ,край един чуден паметник на няколко крачки от манастира. Разходих се и изнанадах Танюш с топло кроасанче и топло хлебче. Жената в пекарната ми подари и едни вкусни корички от ядки. Този път и аз ядох кроасан, макар пак да си дадох крайчето на Таня. Тя толкова сладко се храни и се любува на всяка хапка. Аз съм по джаста – праста с яденето. Като не ми се яде – не ям. В началото на Камино около седмица почти не бях яла. Франческо и той дойде отнякъде, та го черпих и него с хлебче. Подремнахме после малко. В 18.30 ч. сестрите ангустинки ни бяха поканили на музикална вечер. Бооожееее! Божееее!! Приказно беше. Пяха ни песни, свириха ни на китара. И ние пяхме, то няма как. Едно ни е хубаво на душата. Имахме специални листове с текстовете. Имаше хора отвсякъде. Всеки от нас каза от какво е мотивиран да дойде на Камино. И макар да не разбирахме всичко, казано на испански, италиански, френски, немски и други езици, усещахме само едно – че сме в компанията на хора от нашата кръвна група, че всеки от тях търси да намери и да бъде в кълбото от светлина, от добра и Божествена енергия. Плакахме. И аз. И Таня. Казахме си и ние мотивите да сме тук. Причините и мотивите, довели ни на Божественото преживяване, наречено Ел Камино де Сантяго. Не мога да опиша емоциите, които ме обземаха и разстърсваха в този момент. То не може да се разкаже. Да, опитвам се. Дано се получи. Ако не – така да е. Пяхме много песни. Заедно с френското семейство, което на доброволни начала е дошло тук, да служи на пилигримите и да помага на сестрите августинки пяхме „О, Шанз елизе”. Невероятна емоция. Сестрите августинки бяха чудни, сладки, с настроение – ритмично щракаха с пръсти и припяваха като полюшваха телата си в такт. Чак не можах да повярвам, че са толкова в крак със светските наши неща. Сестра Ерика ни прикани /понеже не били чували българска песен, а и българска реч въобще/ да изпеем и ние нещо. Някак си ми дойде да изпея народна песен и подхванах „Карамфило моме”. Танчето ми пригласяше. После накратко разказах за какво се разказва в текста на песента, откъде идва, от кого съм я научила и защо точно нея съм изпяла. Аплодираха ни. Толкоз. Беше повече от прекрасно. После – меса, причестяване с нафорка, с Франческо и Таня малко на разходка, снимки и с Ханс – онзи сладур германец дето каза, че е щастлив. Снимахме се, бъбрихме си. Франческо ни се пооплака малко от разни негови лични истории, ама бързо го изкарахме от лошото настроение и го вкарахме в релси. Беше си пийнал вино и си поизплака част от болките. Животът е прекрасен, Франческо. Не се оплаквай. След това вечерята, която августинките бяха приготвили за нас – пилигримите. Супа, салата, диня… Пешеееее, баница J – дежурния ни лаф…Голям смях падна. Чудно, чудно ни се получи. После след вечерята сестрите августинки благословиха всеки един от нас лично. Сестра Ерика мина и помаза с миро всеки един от нас и ни даде специална звездичка – благословия. Беше повече от затрогващо. Просълзих се пак. Михаел германчето получи своето благословение и тръгна още тази вечер да извърви ония прословути 17 км. / уидаут нотинг – ха ха /. Решил да направи нощен преход. Браво на него. Възхитих му се. Изпратихме го и – хайде в креватите. Над нас с Таня се паднаха едни двуметрови грамадни испанци, та много, много не беше спокойно нощес от тракане и обръщане. Утре – 17 – те километра.\nРано. 6 ч. Тръгваме . Чакаме да отворят манастирската врата, че не можело по – рано от 6 да напускаме манастира. Всичко са в бойна готовност да щурмуваме 17 – те километра. Прословутите километри дето нямало нищо. Е, тръгнахме. Нищо подобно. Беше си чудно. Посрещнахме изгрева, който естествено снимах. Имаше си и дървета, и вода на 3 места, и кафе пихме при този с караваната. То там си е оазис. Човекът – умен. Дървета, маси, сянка, пече едни саламчета и кебапчета, дето им викаме по нашенски. Седнахме с Франческо и Таня. Пихме кафенцето и пак на път. Купихме си и плодове даже. После с Таня пак на сламената бала. Почивка! И така… лека полека – в онова село с братята. Знаем за тях от Шърли Маклейн, ама и от Дианка.Преди това се отбихме в албергето на германката/ много добре го е направила, бях до тоалетна в него/, после си купихме плодове от подвижното магазинче / ще го опиша специално в книгата/ – камионът, дето ходи от село на село, спира и продава какво ли не…- чудничко за хората. Много удобно. После в бара на братята. Да си починем малко, да си сложим печатите и да ги видим що за птици са. Вътре в Бара една – ама чиста циганка, с чисто цигански обици, с чисто циганска рокля. Викам -Танче, тази си е типична циганка, виж я, чак повече от типична. Та тази циганка идва към нашата маса отвън и я питам на английски може ли да я снимам, че е много колоритна. Тя – да / отговаря ми на английски/ Питам откъде е . Тя – България. Така кажи де, почваме на български. От Плевен била . Седем години седи тук при братята. И тя Таня се казва. Питам за братята. Тя ме пита защо питам и откъде знам за тях. Аз – от една книга. Толкоз. Ядем си с Таня прасковки. Не щеш ли – един линкълн / като в старамерикански филм/ спира на ъгъла до нас и от него излиза един чичка – нагласен, с розова риза. Бавно стъпва като в паници. Лелеееее…:) Викам си- тоя ще да е единия брат. После – гледам едно бе ем ве. Кара го хубавица. До нея един зализан селянин. Хоп, идват. Циганката Таня ми води селянина с бе ем вето . Хоп, хоп- върти дупе – та при нас. Ето го брата, вика тя и му обяснява, че и ние сме от България. Той пита откъде знаем за него. Не исках да му казвам, ама Таня, мойта Таня взе че каза – от една книга. А той се надува. От коя книга вика, а Таня – от Шърли Маклейн J Голяма надувка. Той вика – си ,си, Шърли Маклейн. Погали ме по главата свойски и надув, надув гъзето се отдалечи..Селска чест, ама умно копеле. Хотел, ресторант, бар, коли, пилигримки…пръв в селото с я има, я няма 15 жители и 5 къщи /вместо да е последен в града/ ха ха..Какво му е?Потеглихме пак. Следваме си стрелките. Толкоз за братята.\nВървим си с Таня, минаваме разни селца, решаваме, че ще спим в Сан Николас. По пътя – в Моратинос влизаме в една селска църква. Чудно. Дедката ни подпечата паспортите. Впечатлен беше, че сме от България. Знае София. Щастлив. Отвън един лудичък ням човек прави номера на Таня. Кефи се. Лудите, лудите, те да са живи беше казал някой. Снимах дедката. Много симпатичен. Махаше ни дълго време. В същото село имало алберге за италианци. Каза ни го една жена – германка. Беше направила хостел. Много мила беше тази германка. Хубаво си пъбъбрихме с нея. Питахме я за тия врати и дупки дето излизаха изпод земята и дето имат комини. Каза, че са от време оно и че били за вино и продукти, защото навремето не е имало хладилници. Наричали се бодега. Интересни ни бяха. Снимах ги. Продължихме до Сан Николас, но албергето ни беше скъпо и решихме да минем още 7,4 км. до Сахагун. Вече беше 18 ч. и може би това беше най- горещия ни ден. Така преко сили извървяхме до Сахагун – цели 40 км общо за деня. Изплезили език се класирахме и намерихме места в манастира. Ура. Пак в манастир ще спим. Намерихме се с Жан Пиер и Франческо. Сварихме си царевичките, които така любезно ни поканиха да ги откъснем. Танчето пък се видяла навън с Андрей и хайде пак да пием кафе с него, че искал да ни види. Докато я чакахме да се чуе с Емето, ние с Андрей си бъбрихме. Пих оранжада – местна някаква – КАС, а той – вино и тапас. Андрей ни е откритието на Камино си викаме с Таня. На 5 – ти пристига жена му и ще я разхожда из Камино и из Португалия. Скоро ще се разделяме и с него, както стана с Хорхе и Магдалена, ама това е пътя – срещи, раздели…като в живота…Танчето – щастлива, че се е чула с Емето и Юлето, се присъедини към нас . Побъбрихме още и хайде по леглата. Франческо ни направи по един готин масаж на краката с неговия крем – на мен, на Танюш и на италианката от Падуа. Тя е преподавател в университета там. Тази нощ въобще не ме боляха краката. Браво, Франческо. Грацие, амиго…камино мен!\nПотегляме за Ел Бурго Ранеро /18 км/. Какво са за нас!!!:) Кроасанче за Танче, кафенце за мен. Чудно ни беше. Временцето пак беше с нас. По пътя срещнахме швейцарка, шотландец, ирландец….то вече и не ги помня. Настигна ни нашия човек от Барселона – каталунеца. В Ел Бурго Ранеро попаднахме на много хубаво алберге, ама вече бяхме взели решение да минем още 13 км. до Религиос – т. е . да ни станат общо31 км. Собствениците на албергето посрещат гостите с чаша студена вода и плодове. Уютно. Дори е на донейшън. Мъжът качва раницата на всеки, който пристига и се настанява, а жената пък записва, слага печати и разговаря с хората. Имаше и прилежно поддържана библиотека. Нямам думи. Купихме си яйца и чушки. Кухнята, готвене, хапване, измиване на чиниите и съдовете. Успяхме да вземем и по един душ, нищо, че сме само за малко гости на албергето. После – навън да си починем малко на тревата под едно гостоприемно дърво. Решихме да попридремнем малко и да тръгваме след това. Да, ама не. Андрей поляка се настанил в хостел наблизо и седнал на винце и обяд в отсрещното заведение и ни покани да пием с него по чаша вино. Ние естествено пак отказахме виното, но компанията му – не. Аз пих КАС с лимон. Поръча ми и кафе. Танчето – нищо не ще. Бъбрим си. Андрей ни навива да останем тук, ама ние му казахме, че искаме да продължим. И без това цял следобяд е пред нас. До нас дойдоха ония дългите испанци. По едно време един дядка, местен / откъде се появи не знам/, сяда до мен и иска да ме целува. Андрей си умира от смях. После и Танчето.. Айдееее, оженихме се….:) , голям смях падна…Дълго за разказване. Ама купон беше. Снимахме се с дядката и Андрей. Той е тъжен, че се разделяме, защото знае, че няма да се видим вече, тъй като жена му пристига и маршрута им ще е друг. После полежахме още малко под дървото и си бъбрих с една французойка Тифани и Джейми от Брайтън. Тя направи малко йога, та си имахме обща тема. Тръгнахме за Религиос. Бавно и монотонно. Ама приятни облаци, едно леко хладничко, чудничко. Около 19 ч. стигнахме. По пътя даже почивахме на едни каменни пейки в едно заградено паркче. Влязохме и в една царевична нива да наберем царевички и не щеш ли едни младежи дойдоха с една бяла кола и ни пообъркаха малко сметките с царевицата. Мислехме, че ще ни се карат, а те имали среща с някого. Нещо се постреснаха от нас, а и ние от тях. Питаха ни за цигарена хартия. Викам, Танче, тия са наркоманчета и имат явка. Оказа се точно така. Те ни помислили за дилърите. Това доста бързо го разбрахме като видях как един юнак с велосипед и раница дойде и си размениха някакви неща… ха ха… Вече бяхме тръгнали и бяхме на около 50 – тина метра. Обърнах се и видях дилъра, който идваше откъм Ел Бурго Ранерос. Ама как ги разкрихме само. Божееее, и тук ли на Камино стават такива неща. Толкоз по въпроса. Гадна работа. По пътя ни настигна французойчето, което все ни питаше дали албергето е на донейшън. Имаше тояга, на която всеки ден издълбава името на всяко място, през което минава. Вечерта го гостихме с царевички. Останалите от албергето – също. Той беше любопитен за много места и му разказахме за 7 – те Рилски езера в България и Метеора в Гърция. Даде си мейла да му пратя снимки. Венецуелците ни заеха сол, а те си наготвиха пак спагети. Ядоха от царевицата и ни казаха, че в тяхната страна много ядели царевица, а в Испания тя се използвала само за животни. И те се чудеха защо тази толкова вкусна царевица да не я ядат. Спахме не особено комфортно, защото бяхме на горните кревати и беше задушно и топло с добре затворени прозорци отвсякъде. Да им се чудиш на тия хора. Мор. Било заради комарите, ама аз комари не видях. Разкрих схемата на венецуелците с креватите!!! И любовните похождения на една корейка. Утре – към Леон – 26 км. Пропуснах да кажа нещо много вълнуващо, което ни се случи в Религиос. Бодегите! Като се поразхождах преди лягане из селото да поснимам, гледам в едно закътано заведенийце – Жан Пиер, седи и си пийва винце. Нещо го е налегнала мъката. Не му се обадих. Разхождам се аз и що да видя – много бодеги наредени едно до друго. Връщам се бързо да взема Таня, за да разгледаме по – подробно тези чудати бодеги. Снимаме се на залеза. Попитахме една жена за бодегите, ама тя не знаеше английски и отмина. Влезе в една бодега и след малко оттам излезе един младеж, който бе така любезен да отговори на въпросите ни. Изнахалствахме и се самопоканихме в бодегата, но и той беше любезен да ни я покаже. Влизаме в едно подземие, нещо като мазе, като издълбана голяма дупка в земята. Изнанадата беше голяма, когато влязохме в нещо като хол, гостна. В нея – маси, камина, кухня,…едни симпатяги седят и пият винце с мезе. Мезето – нарязани печени наденички, суджуци и подобни… Питам на български – мезите ли си? Мезите ли си? А те се усмихват като че ли знаят какво ги питам… После ни разведе младежа из цялото бодега – навътре още помещения, изба за вино и за продукти…Много бяхме впечатлени. Благодарихме и излязохме, разбира се след като направих поредица от снимки. После продължихме разходката из бодегите. Някои бяха като от миналия век, някои реновирани, други забравени…Ето ти го още един чичка излиза от неговото си бодега. Питам го дали да влезем да ни покаже извътре разни неща – той – любезен – кани ни. Вътре тъмница, няма ток. Вървим, снимам избата, подредените вина, маса, пещ, камина, абе като за живеене. Човекът беше много любезен – отвори едни ракии да ги пробваме. Отказвам, а Таня, учудващо за мен – прие. За първи път в живота си опитва ракия. И и хареса на всичкото отгоре. Опитах и аз по нейно настояване. Не разбирам, ама сигурно е добра ракията. После човека отвори второ и трето шише. Вътре се мъдрят едни краставици – набъбнали с времето. Вероятно поставени когато са били корнишончета. Виждала съм подобни шишета и у нас. Та така. Едвам се отървахме от човека – да не ни напие… ха ха. Благодарихме. Много ни хареса този бодега тур. После на път за албергето срещаме Жан Пиер – клати се. Напил се горкият. И плаче. Плаче за любимата си. Прегърна ни и ни каза, че ни обича като сестри. Покани ни в Белгия на гости и каза, че ще е щастлив да отидем. Снимах този тъжен Жан Пиер и се прибрахме в албергето за сън.


ЗДДС, чл.26, aл. 2,ЗДДС, чл.25, aл. 1,ЗДДС, чл.25, aл. 2,ЗДДС, чл.25, aл. 6,ЗДДС, чл.25, aл. 8,ЗДДС, чл.67, aл. 2,ЗДДС, чл.113, aл. 10\nИзх. № 20-00-172/31.10.2013 г.\nчл.25, ал.1 и ал.2\nчл.113\t, ал.10\nВ дирекция „Обжалване и управление на изпълнението” ….. е постъпило Ваше писмено запитване, прието с вх. № 20-00-172/18.06.2012 г. относно прилагане на разпоредбите на Закона за данък върху добавената стойност (ЗДДС).\nЕдноличен търговец … има предмет на дейност извършване на проектантски услуги. Лицето е регистрирано по ЗДДС на 21.05.2013 г. тъй като е натрупало оборот в размер на 53 288,00 лв. за предходните 12 месеца преди текущия.\nПреди регистрацията по ЗДДС, едноличният търговец е получил два аванса по два различни договора. Първият е получен през 04.2013 г. и е в размер на 11 400, 00 лв. Другият аванс е в размер на 5625, 00 лв. с който се достига облагаемия оборот. Останалите доплащания по договорите ще бъдат получени след няколко месеца.\n1. Кога едноличният търговец следва да начисли данък върху получените аванси – при регистрацията по ЗДДС или при окончателното плащане по всеки един от двата договора?\n2. Как следва да се документира аванса след регистрацията по ЗДДС ?\nОбщите правила за определяне на данъчното събитие и изискуемостта на ДДС се съдържат в чл.25, ал.2 от ЗДДС. Съгласно чл.25, ал.2 от ЗДДС, данъчното събитие възниква на датата, на която собствеността върху стоката е прехвърлена или услугата е извършена. За облагаемите доставки данъкът става изискуем на датата на възникване на данъчното събитие на основание чл.25, ал.6 от закона.\nНа основание чл.25, ал.8 от ЗДДС, когато нерегистрирано по този закон лице получи авансово плащане по облагаема доставка и фактически извърши тази доставка след датата на регистрацията си по този закон, смята се, че полученото авансово плащане съдържа данъка, който става изискуем на датата, на която става изискуем данъкът по доставката. Това означава, че в случаите при които доставката е фактическа извършена след датата на регистрацията по ЗДДС за лицето възниква задължение за начисляване на данък върху добавената стойност и за полученото предирегистрацията авансово плащане.\nИзвършването на доставка, съгласно чл.25, ал.1 от ЗДДС, представлява данъчно събитие, поради което за да се определи момента на извършване на доставката следва да се определи датата на възникване на данъчното събитие. Основното правило за определяне на датата на възникване на данъчното събитие се съдържа в чл.25, ал.2 от ЗДДС. За доставката на стока данъчното събитие възниква на датата на прехвърляне на собствеността върху стоката, а за доставка на услуга – датата, на която услугата е завършена. При определяне на датата на възникване на данъчното събитие следва да бъдат съобразени и специалните правила, съдържащи се в чл.25, ал.3, 4 и 5 от ЗДДС и чл.12 от Правилника за прилагане на закона за данък върху добавената стойност (ППЗДДС).\nПри настъпване на данъчното събитие за доставката, за която е получено авансово плащане преди регистрацията по ЗДДС и в тази връзка, това авансово плащане не е подлежало на облагане с данък върху добавената стойност следва да се има предвид разпоредбата на чл.113, ал.10 от ЗДДС по силата на която следва да бъде издадена фактура, в която да бъде посочена цялата данъчна основа на доставката (всичко, което включва възнаграждението, получено от или дължимо на доставчика във връзка с доставката, от получателя или от друго лице, определено в левове и стотинки, без данъка по този закон – чл.26, ал.2, изр. първо от ЗДДС) независимо от обстоятелството, че за полученото авансово плащане преди регистрацията е издадена фактура.\nЗДДС, както и правилника за неговото прилагане не предвиждат за описания в запитването случай да се издава кредитно известие. В издадената по реда на чл.113, ал.10 от ЗДДС фактура единствено дължимата от получателя сума следва да бъде намалена с преди това полученото от него сума, представляващо авансово плащане.\nИмайте предвид, че съгласно чл.67, ал.2 от ЗДДС,когато при договаряне на доставката не е изрично посочено, че данъкът се дължи отделно, приема се, че той е включен в договорената цена. Това обстоятелство следва да бъде съобразено при определяне на данъчната основа във фактурата, издадена по реда на чл.113, ал.10 от ЗДДС.\nДокументиране на доставки от данъчно задължено лице, регистрирано на основание чл.100, ал.2 от ЗДДС;\nКорекция на подадено уведомление по чл. 62, ал. 5 от КТ\nданъчно третиране по реда на Закона за данък върху добавената стойност (ЗДДС) в случаите на вътреобщностно придобиване (ВОП), когато стоките не пристигат и превозът им не завършва на територията на ст


Джо Байдън: Демокрацията е крехка, да бъдем бдителни - News.bg\nОправдаването на бившия президент Доналд Тръмп по обвинението в подстрекателство към бунт е напомняне, че демокрацията е крехка и че всеки американец има дълг да брани истината. Това е първият коментар на президентът Джо Байдън по повод решението и гласуването от тази нощ на втория имийчмънт срещу Тръмп, предаде Ройтерс.\nТръмп бе обвинен, че със своя реч, изнесена на 6 януари, за подстрекателство към свои привърженици да извършат нападение срещу сградата на Конгреса във Вашингтон.\n"Тази тъжна глава от нашата история ни напомня, че демокрацията е крехка и че тя трябва винаги да бъде защитавана. Че трябва винаги да бъдем бдителни", казва Байдън в комюнике часове след като Сенатът не успя да събере необходимото мнозинство да осъди Тръмп.\nБайдън посочва, че въпреки че при финалното гласуване не се стига до осъждане, обвинението в своята основа не се оспорва. "За" обвинението гласуваха 57 сенатори, като не достигнаха 10 гласа за решение.\nДори и такива, които бяха против осъждането, като например лидера на малцинството в Сената Макконъл, считат, че Доналд Тръмп е виновен и заслужава порицание за неизпълнението на своя дълг и практически, и морално е отговорен за провокация за насилието в Капитолия, посочва още Байдън.\nна 15.02.2021 в 04:06:16 #5\ndaily-grace-dWm7bb8Q на 14.02.2021 в 20:31:55 #4 Да се готви след 4 години да предаде поста обратно. Не е нужно да присъства на инагурацията ако иска да върне жеста обратно. —— Да го предаде на 78 годишния Слипи Тръмпи ли ?\nна 14.02.2021 в 20:31:55 #4\nДа се готви след 4 години да предаде поста обратно. Не е нужно да присъства на инагурацията ако иска да върне жеста обратно.\nна 14.02.2021 в 17:47:20 #3\nPallini, дъртият изкуфял мошеник не е катализатор на нищо. Чучело, поставено да чете от телепромптера и да подписва поднесени му наготово укази. Демокрация отдавна няма нито там, нито в ЕС. Намерете видеа за декемврийските издевателства на башибозуците на Макрон над мирни демонстриращи в Париж. Нещо да сте чули за това? Не, защото "Навални! Навални! Навални!". Разрушаването на икономиките на всички развити страни се прави съгласувано с правителствата им с цел - тук си прав - вземане на непосилни заеми които се знае, че няма да могат да бъдат върнати, но точно това е и целта. Финансово робство, съчетано с ликвидацията на средния и малък бизнес и средната класа (който не го е забелязал или пък си мисли, че "смъртоносният вирус" е причината, е идЕот), предвещава масова безработица, глад, безредици и терор. Българи, не си продавайте земите за жълти стотинки! Това е част от плана - народът да не може да се изхранва сам. Измислените епидемии от болести по добитъка и изтребването му бяха първата фаза на сатанинския план за геноцид.\nна 14.02.2021 в 16:51:59 #2\nЕй тия медии, голяма работа. И въпреки, че го оправдаха пак акцента на новината е колко е виновен. Статуквото беше заплашено. То се поддържа от 5-те финансови групировки с известен бекграунд на собствеността. Те осигуряват финансирането на слийпи Джо за да може да се осигури Световното взимане на заеми от държавите. С тия заеми например Финландия ще купи самолети,Италия и Испания и останалите тарикати ще напомпат социалните системи, безработните ще си лежат на помощи и доволни ще гласуват отново за статуквото, което ще взима нови пари, за да са мирни и спокойни. Не знам за Световните конспирации много, ама опита ми подсказва,че сме пред доста трудна ситуация с два избора - дигитално робство без индентитет или кървава революция за връщане на простите природни закони на развитието. И в двата случая е катарзис, а такива като Байден са катализатора на процеса.\nна 14.02.2021 в 16:24:08 #1\nИма ли някой останал наивник който да вярва, че „демокрация“ в буквалния смисъл на думата, съществува?!\nНачало / По света / Политика / Джо Байдън: Демокрацията е крехка, да бъдем бдителни


Блогът на Бирето: 01.10.12 - 01.11.12\nОт A.S.Birov в октомври 24, 2012 Няма коментари:\nДнес от "Marvel" пуснаха първия трейлър за "Iron Man 3", който ще бъде пуснат по кината на 3 май догодина. Заповядайте:\nНовият филм в известна степен ще е базиран на "Extremis" историята от комиксите, където Тони Старк трябваше да спре нано-вирусът "Extremis". Освен това архизлодеят на Железния човек - The Mandarin (винаги се сещам за плода, не за титлата...) ще направи първата си поява в този филм, макар от първия насам да се намеква за неговото съществуване - терористичната група, която отвлече Старк в първия филм, се казваше "The Ten Rings", като всъщност в комиксите Мандаринът притежава десет пръстена, които... бля-бля-бля, не ви интересува.\nТрейлърът е умерено надъхващ, въпреки че сцените с взривяващите се костюми и разпадащата се "къща" са доста приятни за окото. Ще видим какво ще предложи следващия. Има време.\nОт A.S.Birov в октомври 23, 2012 Няма коментари:\nПо-добър ли е "The Amazing Spider-Man" от трилогията на Сам Рейми?\nСериозно, това е темата, върху която ще пиша днес. Комикс-фенче съм, но това не успя да ме накара да отида да видя "The Amazing Spider-Man" на кино, което отложи ревюто му с няколко месеца. Реших обаче да го съединя с нещо като сравнение с трилогията на Рейми, защото все пак беше изключително смело решение да reboot-ваш поредица, последният филм от който е излязъл преди едва пет години. Писанието ми ще е по-скоро за хората, които са гледали всички филми, така че ако сте пропуснали "The Amazing Spider-Man" - сега е моментът да уплътните някоя вечер. Едва ли ще съжалявате.\nНали знаете - random картинка за шарения. Макар че трябва да се отбележи логиката - знаете кой е злодея, ама няма да го сложим на постера, а вместо това ще "намекнем" за него чрез белези по гърдите на главния герой. Пф... ами ако са от Гуен?\nНо да се върна на идеята на поста и да започна с важното, а именно, че...\nБях изключително негативно настроен спрямо идеята за reboot\nДа, "Spider-Man 3" оплеска наистина много неща (Gwen Stacy, Venom, три истории, които не трябваше да са в един филм, и т.н.), но все пак в продължение на пет години и три филма да градиш една история и две-три години по-късно да кажеш "Хайде да започнем от начало!" е малко малоумно. В конфликт със себе си съм по въпроса можеха ли да бъдат поправени глупостите в "Spider-Man 3" или не, но просто не ми се гледаше отново цялата история с ухапването, смъртта на чичо Бен и т.н., която почти неизбежно щеше да присъства в един нов, макар и толкова скорошен преразказ. Освен това новият костюм и идеята за 3D ми бяха като трън в окото и не можех да спра да гледам на "The Amazing Spider-Man" като просто начин Sony да направят малко пари, опитвайки се да отдалечат новия филм от разочарованието, което бе последният на Рейми.\nДа се не надяваш...\nХубаво е, когато лошите ти очаквания не се оправдаят. "The Amazing Spider-Man" в никакъв случай не е разочарование. Hell, в сравнение със "Spider-Man 3" си е направо шедьовър. В сравнение с истинските шедьоври е един много приятен комиксов филм (казвам го, за да не ме налазят филмовите "разбирачи" заради предното изречение). Подхождайки толкова негативно към него може би бе нормално да бъда изненадан приятно на много нива. Но всичко по реда си.\nАндрю Гарфийлд е по-добър от Тоби Макгуайър\nИ в това да играе Питър Паркър, и в това да играе Спайдър-мен. Може би донякъде позитивното идва и от различната атмосфера - докато Макгуайъровия (йей) Паркър завършваше гимназия и започваше нов живот, докато се опитваше да опознае силите си, този на Гарфийлд е тийнейджър, който гледа с една идея по-нехайно на живота. А и не е чак такъв аутсайдер (искам да кажа "смотаняк", но вие се сещате). Като Спайдер-мен пък разликата е още по-ясно забележима - в "The Amazing Spider-Man" Спайди е забавен. Ръси по някоя глупост тук и там, като Гарфийлд използва тон, който да направи репликите му наистина смешни, докато чичо Тоби само мрънкаше. Голям плюс. Огромен плюс! Браво. Въпреки че можеше и повече, но щеше да се позагуби драма елемента.\nКъде ти е издължената муцуна, ГущерЕ?\nRhys Ifans изиграва доста приятен д-р Кърт Конърс в тазгодишния филм, какъвто чичкото с провисналите бузи, който играеше Конърс в трилогията на Рейми (IMDB го назовава Dylan Baker) силно ме съмнява, че щеше да направи. Нещата си бяха на място - желанието му да възстанови ръката си, а след това и умопомрачението, предизвикано от влечугоподобната страна на мозъка му. Точно това, с влечугото в главата му, взимащо надмощие над останалата част от съзнанието му, не бе добре обяснено, но предполагам обикновените зрители най-вероятно могат да схванат, че в главата му нещо не е наред.\nАко мога да правя класации, слагам Гущера на Айфънс на трето място след Green Goblin на Уилям Дефо и Dr.Octopuss на Алфред Молина. Това обаче е добър резултат, защото е много напред в сравнение с Venom, Sandman и The New Goblin, които видяхме доста зле представени в "Spider-Man 3". Тази година обаче The Lizard няма как да грабне отличие, при условие, че се състезава с "големите" Бейн и Локи. Но това са други филми...\nПроблемите със злодея в новия филм са от друго естество и за това не е виновен нито сценарият, нито режисьора Марк Уебб (сериозно, какъв е шансът с това име да режисираш филм за Spider-Man?), а се коренят по-скоро в самите комикси. В "The Amazing Spider-Man" Кърт Конърс е в ролята на учен, който опитвайки се да постигне някакво революционно откритие, става негова жертва и започва бавно да губи разсъдъка си. Точно както Ото Октавиъс (Д-р Октопъс) в "Spider-Man 2". Впоследствие започва да чува и глас в главата си, което пък донякъде напомня за Green Goblin в първия Spider-Man. Но, както казах, проблемът в тези прилики е в самия злодей и в това, че във филм не можеш да обърнеш внимание на разликите - няма време да обясниш по-подробно за влечугоподобното мислене, нито пък да представиш солидната връзка на Конърс с жена му и сина му Били, които дори не са намерили място в новия филм, а са от сериозно значение, за да бъде описан The Lizard като по-уникален злодей.\nИ отново старата песен...\nВреме за тези неща можеше да има, ако беше съкратено (още повече) разказването на историята за това как Паркър става Спайдър-мен. Това е слабост на филма, защото почти идентичната история бе дори по-подробно разказана в първият "Spider-Man", а това е филм, който излезе преди едва 10 години и доста хора са го гледали и си спомнят основните неща, които споменах и в началото - ухапването, смъртта на чичо Бен, търсенето на убиеца, правенето на костюма... В "The Amazing Spider-Man" е избран среден подход - нито историята по това как Питър придобива силите си е разказана подробно, нито пък е съкратена достатъчно. Нещо средно, което не знам колко добре работи за зрителите. Ще ви дам пример, за да съм по-ясен: преди година имаше слух (който, разбира се, се оказа неверен), че в "The Amazing Spider-Man" цялата тази история ще бъде разказана в рамките на от пет до десет минути, наблягайки само на най-основното, за да не гледа публиката това, което е гледала в първия филм на Рейми. Така щеше да остане още половин час за задълбаване в героите, в историята на конкретния филм и в конкретния злодей. Това, по-скоро за съжаление, не стана, но няма да съм груб. Ще ругая, но само ако се опитат да го разкажат трети път в идните 10-15 години.\nПо-малко герои = по-добър филм\nТрилогията на Сам Рейми имаше един сериозен проблем и това беше в това какъв да бъде броят на главните и второстепенни персонажи и на кой от тях колко време да бъде отделено. В "Spider-Man" набързо ни представиха Паркър, Мери Джейн, Хари, Норман и трансформацията му в Зеления Гоблин, чичо Бен и леля Мей, д-р Конърс, J.Jonah Jameson и подчинените му. Дори само изписани това са доста герои, всеки от които важен за историята на Спайдър-мен и всеки от които се нуждаеше от мааалко повече време, за да е по-завършен и запомнящ се. В "Spider-Man 2" Рейми подходи по-обратния начин - важните нови герои бяха само Октавиъс и жена му, плюс почти незапомнящото се участие на сина на Джона и годеник на MJ - John Jameson. Да, Октавиъс бе много добре развит като злодей, защото имаше време за това, но пък голяма част от времето, загубено в личните драми на Паркър можеше да бъде използвано, за да се обърне малко внимание и на други важни герои, че дори да се вкара един по-неизвестен второстепенен злодей (Shocker, Rhino, т.н.). И вече в "Spider-Man 3" (чак сега усещам колко много не го харесвам) отново се прекали с новите герои, които нямаше как да получат достатъчно време - Гуен Стейси, Еди Брок (и симбиота), Sandman, всеки от които (плюс Хари) трябваше да се задоволи с нищожно количество време, далеч от необходимото.\n"The Amazing Spider-Man" тук се справя най-добре. Няма J.Jonah Jameson, няма Хари, Норман или MJ. Имаме герой (Паркър), семейство (Бен и Мей с приемливо малка роля), любов (Гуен Стейси) и поддържащ образ (Денис Лиъри като бащата на Гуен - кап. Стейси). За всеки имаше достатъчно време, което (надявам се) означава, че в следващия ще има време за новия злодей, J.J. и евентуално Хари + леките представяния на MJ и Норман, необходими, за да върви историята напред.\nХайде сега нърдовските забележки: Липсата на кеч-кариерата на Паркър е минус. Оттук донякъде и обстоятелствата около смъртта на чичо Бен. Така и не чух заветната реплика за голямата отговорност, което за много хора също ще е минус, макар че на мен малко ми е втръснало. За сметка на това механичните "изстрелвачи" на паяжина са плюс (макар най-голямото им "предимство" за всяка Спайди история да не бе използвано, а именно това, че паяжината винаги свършва). Същото важи и за наблягането на факта, че Паркър/Спайди трудно понася около него да умират хора, нещо, на което през последната година сериозно се набляга в комиксите ("No one dies! No one dies! No one dies"... разбрахме). Липсата на издължена муцуна и лабораторна манта при The Lizard за мен също е голям минус, но за незапознатите това е нищо. Мен ме дразни. Исках да си кажа. Мерси.\nВАЖНО: Emma Stone е с една идея по-секси от Kristen Dunst. Въпреки че гласът й е малко дразнещ, но хей - никой не иска от нея да говори. gg.\nТрудно (и донякъде глупаво) е да сравняваш един филм с цяла трилогия. Цялата ми идея обаче бе в това дали Mark Webb и Гарфийлд подхващат нещата по по-добър начин, отколкото Рейми и МакГуайър го направиха. Отговорът за мен е "да". Имаме по-малко герои и някак по-комиксова история. Имаме Паркър в гимназията, влюбен в Гуен Стейси, а MJ е някъде там и чака реда си. Подхванат е правилният ред на случване на събитията и съм повече от оптимист, че ако предстои трилогия, то тя по много добър начин може да разкаже както издигането на Green Goblin (най-великият Спайди злодей, лично мнение), така и голямата история между Питър и Гуен, оставяйки за по-следващи филми (4, 5, 6 и т.н. direct-to-DVD-та) множество истории за разказване. И най-важното: имаме по-добър, по-забавен Спайди, макар и носещ с една идея по-глупав костюм.\nТака че да, "The Amazing Spider-Man" не беше чак толкова лоша идея, колкото си мислех. Гледайте го, ако не сте и вече не съм ви спойлнал половината филм. Иначе след 2 май 2014 г. минете пак през блога, за да ви кажа дали тенденцията се е запазила и с продължението или ще псуваме.\nОт A.S.Birov в октомври 21, 2012 1 коментар:\nНовини за филми по комикси: Потенциалният нов Батман; Мери-Джейн в следващия Spider-Man филм; злодеят в "Thor 2" + малко за сериали\nНе пак, а отново. Месец и половина след последния пост отново има насъбрани новини и слухове (в този бизнес е така), на които си струва да обърнем внимание. Започваме с нещо батманско, тъй като батманските неща винаги са с предимство:\nПОТЕНЦИАЛНИЯТ НОВ БАТМАН В "JUSTICE LEAGUE" E...\nКакто вече стана ясно, Warner Bros. отново се хванаха за идеята да направят филм по популярната комикс-поредица на DC, в която Супермен, Батман, Green Lantern, Wonder Woman и неколцина други са събрани в супер-екип, предвиден да се справя със супер-заплахи. Вече обаче трябва да се мисли и за актьорския състав и точно с това е свързан първият слух, а той е, че актьорът Armie Hammer може да изиграе ролята на Брус Уейн/Батман в новия филм. Възможно е да сте го виждали като колегата/интимен партньор на Леонардо Ди Каприо в "J. Edgar", а догодина ще има и своята първа голяма главна роля в "The Lone Ranger", където ще си партнира с Джони Деп. Имал е появи и в "Mirror Mirror" и няколко епизода на "Gossip Girl", но за това могат да се сетят само представителките на нежния пол.\nТази набързо скалъпена от мен картинка показва мнението на мен и Крисчън Бейл за потенциалния избор на Armie Hammer като Батман.\nЧестно казано не съм доволен. Доколкото разбирам Hammer е бил предвиден за Батман още преди няколко години, когато се е работило по предния опит за филмиране на "Justice League". Също така потенциалният му избор съвпадал с идеята "в новия филм да бъде представен един по-млад Брус Уейн". Не, мерси. Батман е мъжествен кучи син. Възрастта му не трябва да е под 30 години. Hammer e на 26 в момента, а изглежда дори още по-малък. Нежната му муцуна може да зарадва някоя гимназистка, но не може да се очаква да респектира някой екранен убиец или психопат. Точно затова се надявам слуховете да са грешни.\n"ARROW" СТАРТИРА ПО THE CW NETWORK\nЛогиката на телевизиите за комикс-героите - слагаш качулка и си неразпознаваем, маските са твърде "комиксови"...\nМиналата седмица по CW (телевизията, която излъчваше и "Smallville") бе премиерата на "Arrow", нов сериал по комикс на DC, фокусиращ се върху живота на Оливър Куин, по познат като Green Arrow. Куин имаше солидна роля в "Smallvile" от шести до десети сезон, като там бе изигран от Джъстин Хартли. Продуцентите на "Arrow" обаче са решили да рекастнат главния си герой за новия сериал, пък и той май няма да има общо със "Smallvile", а ще разкаже по свой начин и по-подробно живота на Куин и превръщането му в Green Arrow. Все още не съм изгледал пилотния епизод, но след като изгледам него и този, който излиза тази седмица, най-вероятно ще драсна няколко реда, за да дам мнение.\nАГЕНТ КЪЛСЪН ЩЕ СЕ ПОЯВИ В ПИЛОТНИЯ ЕПИЗОД НА СЕРИАЛА "S.H.I.E.L.D."\nНе само DC герои получават свои сериали. Предният път споменах, че Джос Уедън се е захванал с направата на сериал, разказващ за шпионската организация "S.H.I.E.L.D.", а сега стана ясно, че доста забавният второстепенен персонаж от "The Avengers" и "Iron Man" филмите агент Фил Кълсън ще се появи в пилотния епизод на новото шоу. По какъв начин ще стане това все още не е ясно, тъй като в "The Avengers" той лекичко умря... Спойлер? Не, драги, ако не сте изгледали "The Avengers" досега, вашите оплаквания са без значение.\nВарианти има - действието в пилотния епизод (че и в сериала като цяло) да се развива преди "The Avengers"; Кълсън всъщност да не е умрял (смъртта му да е била инсценирана от Фюри, за да обедини "авенджАрите") или пък да го видим в нова "форма" (кхъмvisionкхъм). Като цяло обаче новината е хубава. Кълсън беше много забавен образ, който се вписа перфектно в първата вълна от Marvel филми и бе един от свързващите мостове помежду им. Ще се радвам да го видя пак, пък и сериалът ще се нуждае от някое по-познато лице в самото начало.\nМЕРИ-ДЖЕЙН УОТСЪН В "THE AMAZING SPIDER-MAN 2"\nВсе още не съм изгледал първия филм (а чух доста добри отзиви, които посмекчават негативната ми нагласа), а вече тече подготовката на новия. Основният слух е, че Мери Джейн Уотсън ще направи дебюта си в новата поредица, като се спряга името на актрисата Shailene Woodley, която нямам спомен да съм гледал никъде, но е доста "над" Кристен Дънст, така че нямам никакъв проблем с това. Ако ребуутването на филмите за Спайди направи едно нещо правилно, то това е, че първо показа оригиналната му първа любов Гуен Стейси, а изглежда сега ще покаже и другата, по-постоянната и сериозна. Да се надяваме, че ще продължат с правилните решения.\nСред другите слухове можем да споменем това, че може би се търси актьор, който да изиграе Хари Озбърн във втория филм. Като потенциален злодей е споменат Електро, с което съм доста cool. Винаги ми е бил интересен в известна степен, макар че който и да е злодея, филмите май лека полека ще изграждат появата на Зеления Гоблин (което също е адски правилно). Така че ставам все по-голям оптимист. Но нека първо видя първия филм, може пък да го оплюя и да спре да ми дреме за втория.\nЗЛОДЕЯТ В "THOR: THE DARK WORLD"\nМного добър избор, да. Единственият проблем е, че ушите трябва да са издължени нагоре, не надолу, но това е лесно поправимо. Хехе.\nВече е сигурно, че в продължението на Тор злодей ще бъде тъмният елф Malekith, а ролята е поверена на Christopher Eccleston, който е най-познат като деветия Доктор в популярният английски сериал "Dr.Who". Нищо чудно и сред вас да има някой побъркан фен на шоуто, което аз така и не се насилих да почна. Харесвам избора на Екълстън обаче. Има перфектните издължено лице и студено изражение, от които Malekith се нуждае. И спокойно - Локи отново ще е на линия.\nКато малък бонус - обявиха датата за премиерата на Marvel-ския "Ant-Man" и тя е 6 ноември 2015 г. Това, честно казано, е малко странно, защото очаквах да излезе преди "The Avengers 2" и Ant-Man да е част от екипа, но изглежда няма да се случи. Въпреки че няма да се изненадам, ако Ханк Пим има участие, макар и просто като учен, все още без супер-сили. Това ще е солидна реклама за самия "Ant-Man" филм, тъй като доста хора ще се запознаят с героя преди да е дошло време да си дадат парите за неговия самостоятелен филм.\nТова е този път, дано сте открили нещо интересно и радващо ви. И ако все още не четете комикси - крайно време е да опитате. За мен ще е удоволствие да помогна с някой друг съвет. До следващия път!\nОт A.S.Birov в октомври 17, 2012 1 коментар:\nТова издание на "Препоръчаните песни" е посветено на две заобичани в тийнейджърските години банди. За "Linkin Park" е ясно, че през миналото десетилетие помогнаха на много млади люде да обърнат внимание на метъл стиловете (макар и в лек вариант), за което всъщност трябва да им се благодари. Като се замисля, най-вероятно благодарение на тях днес доста мои познати не прекарват доброволно вечерите си в чалготеки. А дори тези, които го правят, знаят поне "Numb". Пак е нещо. Това, че в предните им два албума се видя рязка промяна на стила заради намерението им да се "развиват като група", е причината много от всички гореспоменати хора вече да не ги слушат, но, хей - чух новия албум ("Living Things") и не е чак толкова лош. Даже си харесах цели две песни, които постоянно слушам.\nТака стоят нещата и с "Three Days Grace". Албумът им "One-X" от вече далечната 2006-та е един от любимите им албуми, просто защото не харесвам само две песни в него. Следващият обаче, "Life Starts Now", не ме грабна нито със звучене, нито с текстове. Тъжно, но факт - Адам Гонтие, колкото и голям пичага да е, пише по-силни текстове, когато е депресиран, тъжен или пристрастен към хапчета. Но да, щастието не е особено вдъхновяващо в творчески план. Новият албум на бандата обаче, носещ името "Transit of Venus" (дори в това виждам нещо мръсно...), е с няколко идеи по-готин от предния, лично за мен. Солидни фаворити веднага ми станаха две песни, но за тях по-подробно надолу. Сега е добре да ви дам линковете, за да може в случай, че песните ви допаднат, да обърнете внимание и на останалото в новите албуми:\nКавърът на "Give In To Me" е доста добър, макар че трябва да призная, че не може да достигне оригинала, но не това е и целта. "The High Road" я харесах по лични причини. При песните на "LP" нещата стоят малко по-различно: "Lost in the echo", вторият сингъл от новия албум, напомня на старите им песни заради рапирането на Шинода и опитите на Честър да кресне тук и там. "Skin to bone" пък е по в стила на новите им неща, но с протяжното "аааа" на Честър в припева ми напомни за музичката, с която започваше "Тайните златни градове". Виртуален "high five" на всички, които си спомнят тази анимация.\nИзводът: бандите, които сме обичали като хлапета, но сме спрели да харесваме заради промяна в стила им или промяна в самите нас, винаги могат да ни изненадат приятно. Важното е човек да не подхожда песимистично. Приятно слушане!\nОт A.S.Birov в октомври 16, 2012 Няма коментари:\nНякои идеи са толкова нелепи, че чак са яки. Предното изречение не е пример за това, но както и да е. Още когато чух за "Abraham Lincoln: Vampire Hunter", идеята ми се стори хем глуповато странна, хем забавна, но пък добрата новина беше, че е в ръцете на Тимур Бекмамбетов, който с "Wanted" доказа, че може да прави доста приятни за окото, макар и не особено "дълбоки" екшъни. Но да, "дълбок" екшън трудно се намира.\nСлед като изгледах филма, нека го синтезирам така - хитра идея, не особено силен сценарий с множество клишета, но за сметка на това шарена и приятна визия и готини екшън сцени (никога не съм си мислил, че ще харесам толкова "преследване" с коне... като го изгледате ще разберете).\nЕй така, да е по-шарен постът: Случайна промо-картинка на Линкълн с неговата вампироубиваща брадва.\nВъпреки че от заглавието най-вероятно става ясно за какво става дума във филма, нека разясня: в общи линии набързо (на две, на три) е разказан живота на американския президент Ейбрахам Линкълн, но с едно сериозно допълнение: според историята на филма още като дете той изживява лична трагедия, виновник за която се оказва... вампир. Нещата се развиват така, че Линкълн бива обучен и превърнат в ловец на вампири, постепенно разбирайки колко влиятелни и могъщи са те по онова време в Щатите.\nДа, вампири. Спокойно - нито блестят на слънце, нито имат за цел да карат разни тийнейджърки да се влюбят в тях. Тук са зъбати, грозновати, смучат кръв със завиден апетит, някои от тях дори могат да стават невидими. Малко странно е, че като че ли показването на слънце не им е проблем, но - както вече казах - поне не блестят.\nИ отново за самия филм - толкова нелепа идея, че чак яка. Като проблем може да се разглежда това, че в "Abraham Lincoln: Vampire Hunter" има доста герои и събития, но така и не задълбава в почти нищо, просто действието минава по повърхността на нещата. Това обаче е филм, създаден с ясната идея да бъде двучасово забавление и нищо повече. Най-веселото доказателство за това е, че представя Гражданската война в Щатите като сблъсък на хората от Севера с вампирите от Юга... Хъхъ.\nSo... ако ви доскучее го изгледайте. Не е нещо, което на старини ще съжалявате, че не сте гледали, но пък по-добре да релаксираш една вечер с него, отколкото с това, което българските телевизии ни предлагат. А и е хубаво, че има филми, които се опитват да върнат на вампирите правилния им имидж.\nPS: По ревютата, които пиша, си личи кога един филм ми е повлиял и ме е ангажирал със себе си (в добрия или лошия смисъл) и кога не е. Другото, по което си личи, е дали ревюто го пиша след кино-премиерата или когато филмът се появи по тракерите, хехехе.\nPS2: Не мога да не споделя какво изнамерих в нета, докато търсех картинка за поста. Thanks to whoever made it.\nОт A.S.Birov в октомври 15, 2012 Няма коментари:\nОт A.S.Birov в октомври 12, 2012 Няма коментари:\nОт A.S.Birov в октомври 10, 2012 Няма коментари:\nПлямпането на тема "кеч-отбори" продължава с другите две неща, които правят впечатление в момента:\nБроят на отборите и техният потенциал\nДокато имаше едва 3-4 отбора в WWE, в момента техният брой е 10 (словом: десет. Да, сериозно) в основния ростър + 1-2 в NXT, които могат да дебютират по всяко време. Впечатляваща разлика за едва няколко месеца. Подходът? Комбиниране на singles кечисти, за които не се очаква скоро да получат възможност за издигане с някоя singles титла. Толкова е просто, но отне време на WWE да се решат да го направят. За момента този експеримент изглежда дава добри резултати, но само времето ще покаже.\nНе е възможно да обръщаш постоянно внимание на 10 отбора. Честно казано ми се струва, че най-добрият вариант са 4 отбора, разделени в две вражди. Тук там може да си позволиш да направиш някой троен или четворен мач за титлите, както и една отделна вражда с още два отбора, но това е рядкост, няма как да го гледаме често. Точно затова WWE нямат избор - няколко месеца на преден план ще са едни отбори, а останалите ще си чакат реда (или някой от предните да спре да е интересен/да се разпадне). Да разгледаме обаче отборите поотделно:\n1. Primo/Epico - Бивши отборни шампиони, голям плюс е наличието на мениджър в лицето на Роза Мендес. Наистина приличат на отбор и шансовете им за singles кариери са почти нулеви. Проблемът обаче е, че ако дивизията е на ниво, те стават само за heel претенденти за месец-два. Просто не са достатъчно интересни за повече.\n2. The Usos - Не си спомням период, в който да са били интересни, а конкретно в момента са направо ужасно скучни. Братя със самоански гимик, което на хартия ги прави добър отбор, но просто не се получава. Храна за отборите, които са нарочени за издигане. Това е.\n3. Hunico/Camacho - Храна за останалите, също като горните. Подобно на Primo и Epico имат шанс да бъдат интересни heel претенденти за месец-два. Плюс за тях е, че не са получавали почти никакво внимание, т.е. не е ясно стават ли или не стават. С правилната история може и да излезе нещо добро от тях. Това, че дори не участват в турнира (за него по-долу) обаче не е добър знак.\n4. Kofi Kingston/R-Truth - Ако WWE закъсат за midcarder-и, те ще са първите разделени. Събраха се само защото WWE не знаеха какво да правят Truth, а предният партньор на Кофи - Evan Bourne, се контузваше отново и отново. Станаха отборни шампиони в началото на годината, а започнаха да изглеждат като отбор едва преди няколко месеца. Плюс е солидната реакция, която получават. Кофи не го виждам като heel, така че винаги ще са добър вариант както за face претенденти, така дори и за шампиони (дано обаче само транзитни такива).\n5. The Primetime Players - Вече казах за тях - живото доказателство, че като събереш двама кечисти без особени singles шансове можеш да получиш много добър отбор. Забавни, интересни, могат да бъдат и face-ове и heel-ове. Рано или късно трябва задължително да им дадат титлите, даже не виждам по-подходящ отбор в момента, който да спре рейна на Браян/Кейн.\n6. Santino Marella/Zack Ryder - Макар да изглеждат като случаен тим, на Райдър и Марела им се събират доста мачове като отбор, макар и никога официален. Дори сега не знам дали се водят за такъв, но е логично да ги съберат, поне за кратко - комедийни фейсове са, трудно може да им се намери друга смислена роля. Надявам се отборът им да се задържи и с реакцията, която получават, могат да са полезни за другите, по-истински отбори.\n7. Hell No - Ясно е, че този отбор няма да е вечен, но дано поне не избързат с разделянето им и двамата да дадат колкото се може повече на дивизията. Двамата са комедийно злато (но за разлика от горните двама са наистина забавни), а и са бивши световни шампиони - могат да помогнат на всички останали отбори преди разделянето си, а могат и да бъдат част от доста интересни истории.\n8. Sin Cara/Rey Misterio - Страхотно попадение. В последно време двамата или отсъстваха заради контузии, или просто не бяха интересни в singles мачовете/враждите си. Сега, като отбор, това е съвсем различно - мексикански luchador-и, които могат да направят страхотни мачове, с което да компенсират за по-слабите (най-вероятно) истории около тях. Ако Мистерио не тръгне да се отказва, мисля, че могат да се задържат много време и без проблем да бъдат направени шампиони в даден момент. Друг е въпросът дали не са заедно само, за да бъде билднат евентуален мач между двамата на следващата Mania.\n9. Justin Gabriel/Tyson Kidd - Храна, за съжаление. Доста талантливи на ринга, но когато нещата опрат да микрофон, положението не е розово, а нямат някакъв плюс, изразяващ се в това да има нещо уникално, различно в тях (горните двама също не могат да говорят, но са мексикански лучадори... и носят маски). Рано или късно ще бъдат разделени, ако не и направо уволнени.\n10. Rhodes Scholars (Damien Sandow/Cody Rhodes) - Двамата всъщност имат 1-2 мача като отбор преди онзи SMACKDOWN, в който заради проблемите си с Hell No официално станаха тим. Отново пример за midcarder-и, събрани докато се освободи място някой от тях да блесне в единична вражда и с единична титла. Ще бъдат разделени по-скоро рано, отколкото късно, но дано дотогава изпълнят целта си и "нахранят" 1-2 отбора (Hell No и Мистерио/Кара ще е перфектно).\nТурнирът на претендентите\nВ миналоседмичния SMACKDOWN Букър Ти даде началото на отборен турнир за претендентското място. Страхотна идея на сценаристите - шампионите Hell No все още са интересни в споровете си и могат да бъдат използвани на други места (както се вижда), докато всички останали отбори получават ефирно време и шанс за изява в поредица от мачове за претендентското място. Моят залог за победители са Rhodes Scholars. Де факто имат започната вражда с Hell No, а и са перфектни като първи претенденти, защото загуба няма да им навреди никак. Защо обаче за целта трябва да спечелят турнира? Ами защото победа в турнир с всички останали (някои от които доста стари) отбори в компанията ще направи така, че Сендау и Роудс да изглеждат като истински отбор, а не като просто като случайно събрани типове. Наличието на име на отбора също помага доста, да. Турнирът би трябвало да свърши още следващата седмица, така че ще остане време и за билдване на някаква реална вражда между победителите в него и шампионите. Просто перфектно.\nИ с това се изчерпва свръхпозитивният ми пост за отборната дивизия на WWE. В момента тя получава много внимание (в голяма степен благодарение на Браян и Кейн), а ако нещата потръгнат добре, това може да продължи и нататък. Искрено се надявам. А и като се замислите... през декември може да доживеем TLC мач за отборните титли. Като в доброто старо време.\nОт A.S.Birov в октомври 03, 2012 Няма коментари:\nМного пъти в блога съм споменавал за привързаността и интереса си към отборните титли на WWE. Също така много пъти съм изразявал надежда, че се задават по-светли дни за дивизията, която започна да страда сериозно някъде около 2005-та. Враждите за отборните (тогава две) титли ставаха все по-безинтересни, нямаше качествени отбори, на хората не им пукаше особено. Видяхме множество опити за съживяване на дивизията (като събирането на титлите), но нито един не бе особено успешен. Е, сега се осмелявам отново да пиша по темата с оглед на толкова приятните неща, които се случват с отборите в WWE в момента.\nРанно лято за дивизията\nНещата тръгнаха в добра посока малко след WrestleMania, когато през месец май видяхме първата за 2012-та година горе-долу смислена вражда за отборните титли. Кофи Кингстън и R-Truth, чиито reign по мое мнение можеше да свърши още тогава, успяха да се справят с Долф Зиглър и Джак Суагър на "Over The Limit", които по това време най-накрая приличаха на отбор и е жалко, че така и не се добраха до титлите. През следващите месеци се обръщаше поне някакво внимание на отборната дивизия, макар и нещата да се движеха леко бавно. Изгряха звездите на The Primetime Players (Darren Young и Titus O'Neil), отбор, съставен от двама бивши NXT участници, за които не съм вярвал, че може да са ми интересни по какъвто и да било начин, а в момента са втория най-забавен за гледане отбор в цялата компания. За съжаление те така и не се добраха до титлите през лятото, макар че според мен щеше да е много добре това да беше станало още на "Money in the bank". По-важното обаче е, че двамата, макар и в ролята на "лоши", бързо успяха да се утвърдят като един от най-харизматичните тимове в WWE в момента и освен ако WWE не са решили да ги ползват само за "храна" на останалите отбори заради малката издънка на бившия им мениджър A.W., The Primetime Players рано или късно ще се окичат с отборно злато. Millions of dollars, знаете.\nМоже би най-важната част от съживяването на отборната дивизия, което наблюдаваме това лято, се дължи на историята между Кейн и Дейниъл Браян (чието име изглежда много зле написано на кирилица). Търканията между двамата започнаха още през месец май (ех, този май) по време на враждата на Браян със CM Punk. За последно Кейн и Браян се изправиха един срещу друг в 1 на 1 мач на "SummerSlam", като в този момент "враждата" между тях беше по-скоро на хартия, а не се случваше нищо съществено. Тогава обаче започна един от най-добрите angle-и на годината. Сценаристите на WWE, много от които работили като сценаристи на ТВ сериали, а не кеч-шоута, започнаха да използват уменията си, за да направят поредица сегменти, наподобяващи комедиен сериал с Браян и Кейн. И се получи. Дори аз, който ненавиждам малоумните опити за комедия в WWE и винаги съм предпочитал нещата в кеча да са по-"сериозни", изключително много харесах и се забавлявах с всеки един сегмент. Hell, на сегментите с тях и групата за хора с проблеми с гнева съм се смял с пъти в повече отколкото на повечето комедийни сериали, които гледам в момента.\nВсички очаквахме Кейн и Браян накрая да станат отбор и в крайна сметка това се случи, макар че сякаш имаше някаква малка опасност WWE да оплескат нещата и да се опитат да ги скарат след целия напредък (и всичките прегръдки). Може би всичко се разви малко прибързано, а може би не, но месец след мача им на "SummerSlam", двамата успяха да "вземат" претендентското място на Primetime Players и спечелиха титлите от Кингстън и Truth на "Night of Champions". Честно казано това не ми допадна. Primetime Players можеха преспокойно да вземат титлите (което, както казах, според мен трябваше да стане през юли), а нещата между Браян и Кейн да се развият малко по-бавно и двамата да вземат коланите на "Hell in a Cell". Някак спечелването на мач за титлите и спечелването на самите титли без каквато и да е "вражда" с шампионите Truth/Kingston по-скоро навреди на самите Truth/Kingston и техния рейн. Но да, нямаме право да се оплакваме - това са дреболии.\nКакво последва? Първа защита срещу бившите шампиони в следващия RAW, а последвалият SMACKDOWN бе почти изцяло посветен на Кейн и Браян, като само за една вечер създаде и разви история между тях и новосформирания отбор на Коуди Роудс и Деймиън Сендау (The Rhodes Scholars). Кейн и Браян се сдобиха и с име - "Hell No", което винаги е било дребен, но изключително важен детайл за всеки отбор, независимо дали е изцяло нов или е създаден от кечисти със солидни singles кариери. И така, само в рамките на месец, но използвайки storyline с няколко месечна история, WWE успяха да обединят двама singles кечисти в един от най-интересните отбори в последните години. Не било трудно, а? Искало се само малко постоянство.\nНо няколкото защити на титлите на PPV, които Кофи и Truth направиха; появата на The Primetime Players и изключително интересната история около създаването на Hell No не са единствените добри неща, които се случват на отборната дивизия. WWE са запретнали ръкави, но за останалото - утре, в следващия пост.\nОт A.S.Birov в октомври 02, 2012 Няма коментари:


summertime - Порталът към съзнателен живот\nРожден Ден Май 19\nКон Круз reacted to мнение в тема: Протестите Октомври 14, 2018\nКон Круз reacted to мнение в тема: Движим се слепешката Август 31, 2014\nДиана Илиева reacted to мнение в тема: Познанието като Зло Септември 2, 2012\nsummertime replied to vorfax's topic in Форум за обратна връзка\n"Та, Тайните учение, са толкова тайни, че всички говорят за тях и навсякъде. Сакралността, доколкото я е имало, е тотално маргинализирана и десакрализирана. Булото на Изида някак грозно е паднало, свалено и разкъсано от любопитството на една, жадна за зрелища, тълпа. И в този смисъл, аз лично приемам понятието Тайни учения, по-скоро като архаизъм, отколкото като реална система от sub rosa* познания за битието и небитието." Публикувано: 15 октомври 2011 - 09:30 от Ивета\nsummertime replied to summertime's topic in Езотерика\nРозалина reacted to мнение в тема: За "Тайните учения" Октомври 17, 2011\nhipathia - понеже, не разбирам потока на мисълта ти, относно "формата и смисъла". Затова ще ти отговоря твърде общо - за мен, е важен смисъла(т.е. основата) а не формата. Формата може да има различни проявления, но смисъла да е един. Относно изказването на Божидар, което коментирах. Мисля стана ясно, че е резонно само по-себе си, но е е в темата. А тук споменаваш наука! Ако прочетеш внимателно мненията на участниците в дискусията, ще забележиш че повечето от тях, диференцират понятията - наука и учение. Според общото мнение, ако ми позволят да обобщя, науката се занимава с измерими, установими същности, докато езотеричните учения се занимават със същности които не могат да бъдат отразени. Мнението на всички изказали се, е важно. Не знам защо ми вменяваш неуважение към тях! Всеки си има мнение, което произлиза от неговите разбирания, житейски опит и т.н. и аз го уважавам. Дали го споделям, е отделен въпрос, и това не е важното. В една дискусия, човек винаги намира "добри" моменти за себе си, независимо че като цяло може да е на противоположни идеини позиции. Донка - не мисля, че имам какво да кажа повече .Нямам противоречия с теб. Казусът с "правилата" дойде от там, че ти ги изтъкна, един вид като разлика между различните форми на познанието. Разбира се, че аз не отричам ролята на правилата - не ме разбирай погрешно. Едиствено се опитах да покажа условния характер, на това "разделение" Няма учение, независимо езотерично или как ще го наречеш, което да не дава рецепти, правила, съвети и т.н. Наречи ги както искаш. Затова те помолих, да споменеш такова ако знаеш, защото бога ми аз наистина не се сещам. А знаеш ли, защо реших да ви провокирам с такъв въпрос? В няколко последователни теми, участници от форума непрекъснато натякваха "че според езотеричните учения еди какво си ......" Направи ми впечатление, че когато не могат да дадат конкретен отговор, или очевидно не са прави, извинението " че според езотеричните учения еди какво си ..." е много удобно за измъкване от ситуацията. И друго ми направи впечатление - натякването на думите "езотеричен", "окултен" сякаш самият им смисъл вече отговаря на въпросите. Което мен лично, ме кара да се съмнявам във възможността на тези хора да мислят въобще. Това е, толкова просто и логично В интерес на истината, ако трябва да обобщя това което се изписа. Единствения човек, който успя да "хване" смисъла на темата, и да отговори адекватно, бе Диана - още в първия си пост. Благодаря на всички\nFoxMulder reacted to мнение в тема: За "Тайните учения" Октомври 16, 2011\nДонка reacted to мнение в тема: За "Тайните учения" Октомври 16, 2011\nЗдравей Донка. Същото важи и за своите лични състояния и поведение - ако се опитаме да ги опишем с инструментариума на психологията, се получава все едно да изучаваме растенията по хербарий... В този смисъл това познание остава "тайно", защото няма как да се изведе, сподели, обобщи... Единственият инструментариум, който човечеството е измислило са символите. Символите, са пак опит нещо, което е трудно да се обясни с думи, да бъде изведено на някакво "по-явно" ниво. Това за мен значи, че то е "потенциално" обяснимо, но на дадения етап не е. Типичен пример за това е Тантрата, за която стана въпрос в друга тема. Там символиката е издигната в култ, има висш статус. Опитах се да обясня защо се получава така, но темата беше залята с някаква фактология за Будизма Ваджраяна. Както и да е. Идеята ми е, че символите са един твърде елементарен начин да бъде предаден смисъла на дадено нещо. Но факта че, това нещо може да бъде изразено макар и със символи, означава че то има своята логика, и в никакъв случай не е тайно. По-скоро е "неоткрито", "непроявено" Иначе за Психологията, не знам дали имаме право да коментираме тази тема. Аз лично не съм запознат достатъчно, за да правя съответните изводи, и паралели. Със сигурност, Психологията е наука, която тепърва ще се развива. Не мисля че между това което ти наричаш "лични преживявяния" и науката Психология, стои някаква пропаст - напротив. Понякога това което разделя една "неоткрита" идея, от нейното откриване и осмисляне, е едно мигване, един дъх. Според мен, твърдението че, има "тайно" познание, слага един особен спиритуалистичен ореол около него, а това е в ощърб на самото познание. Донка, искам да те попитам нещо. Ти сещаш ли се, за Учение което не включва себе си правила? Моля ако знаеш такова, бъди добра да го споделиш с мен. Поздрави\nДиана Илиева reacted to мнение в тема: За "Тайните учения" Октомври 16, 2011\nПривет Цвета, относно заблудата и отклоняването на вярата ще ти дам моето виждане, когато отговоря на Донка. Иначе какво да ти кажа, с историята на Християнството съм запознат общо взето бегло, което е мой пропуск разбира се. Но знаеш ли, по стечение на обстоятелствата преди време много интересен ми беше живота на Сидхарта Шакииямуни или просто Буда Сигурно е погрешно да правя паралели, тъй като не съм компетентен, но позволи ми да изкажа своето предположение. Ти казваш че Христос е проповядвал своето учение, по два пътя - за масите, и за неговите ученици. Аз лично не намирам нищо ненормално в това, даже напротив. И в никакъв случай не бих казал че това което е споделил на учениците си е било езотерично. Сама знаеш, че ние обикновенните хора сме затънали в житейските си проблеми. Така е било и в онези времена. Стремежа да задоволят физическите си потребности, като работят много - не са позволявали на масата от хора, да имат време и да размишляват много много по духовните въпроси. Освен това, да не забравяме че преди Буда и Христос е имало учения и религии, и един вид Будизма и Християнството са се борели за завоюване на привърженици. Христос и Буда са съзнавали това отлично, и затова на обикновенните миряни, са споделяли идеи които те лесно да разберат - да бъдат близки до тях. Иначе са рискували да останат неразбрани. Както много изписахме тук, мисля че и Станимир го спомена, процеса на приемане на определени идеи, е бавен и труден. В същото време, хората които емоционално са готови да "поемат" повече (в случая техните ученици) са получавали повече от тези идеи, в една по абстрактна степен. Но забележи важната подробност - Буда заявява категорично, че всеки независимо от неговия пол, възраст, социално-икономически статус, може да напредне в своя път. Т.е. той не отнема правото на духовно развитие на никого. Така че ако някой прост и беден човек, желае той може да получи повече от знанието, което ще му помогне да "разбере" себе си. В този аспект, определението Езотеричен е твърде условно, и някак бих казал екзотично. Поздрави Привет и на теб Донка. За да бъдем максимално коректни, публикувам определението за - езотеричен от тълковния речник : Езотеризъм (от гр. ἐσωτερικός т.е "вътрешен" или вътрешно познание) в най-общ смисъл се назовава всяка религиозна или окултна норма, забраняваща разкриването на дадено тайно познание за изворите на вярата или някакво учение пред непосветени. „Езотерика“ или „езотерично“ се нарича всяко учение предназначено за определен кръг хора. Такова учение изучава тайно и предавано по поколенията знание от всякакво естество. Докато знанието е по принцип философско или етическо и мистично, то може на теория да бъде разнородно. Езотеричните учения не се концентрират в някакво географско място, а по своята идейна същност представляват самото чисто ядро на дадена духовна традиция. Езотеризмът като вътрешно познание се приема само от хора, поставили в основата на ценностната си система духовното развитие. Според тях това е познание към което всеки трябва да подходи индивидуално според степента на собственото си развитие. Според езотеризма всеки сам е отговорен за собствената си съдба. Езотеризмът в различните му прояви: окултизъм, херметизъм, тайни общества, неоплатонизъм, гностицизъм, алхимия, християнска кабала, парапсихология, теософия, от много векове е заклеймяван от ортодоксалната християнска църква. Въпреки мерките, предприемани от църквата срещу него, той продължава да се развива и процъфтява успоредно с християнството и се е проявявал в течение на изминалите 20 века в теологията, философията и най-видимо в литературата и в изкуството. Така, значи какво се "набива" на очи при прочита на това определение. Всъщност те са две, и обхващат два аспекта на термина. Преобладаващ аспект в определението за езотеризъм, е този който засяга -тайното, забраненото, ограниченото, отхвърленото, заклейменото. И вторият аспект, засяга едно по-лично значение - това на "вътрешното" познание. Както знаеш Донка, в историята на всяко учение, има различни периоди и етапи. Първоначалните идеи, винаги ама винаги, биват променяни поради една много прагматична причина - Човекът! В човека е заложено, да бъде бунтар, да се съмнява, да се опитва да "изрови" и това което не съществува и т.н. В този смисъл промяната на всяко едно учение, в определени посоки е неминуема. Като говорим за Християнството, не трябва да забравяме че изворите на това учение са много и разнообразни. Освен това, тази религиозна система на 2000 години, е била подлагана на такова преосмисляне и редакции, че това което достига до нас е вече твърде изопачено. През времето, много идеи и оригинални моменти са отпаднали, или са били преиначени, а има течения които са ги запазили, затова има толкова секти и разклонения. Доколкото знам - концепцията за прераждането е била известна на ранното християнство. Нещо повече Есейството, което се явява нещо клон на ранното християнство - приема напълно тази идея, а и не само нея. Много от тези идеи, впоследствие са били обявени за Ерес, и забележи - поради твърде практични причини! В днешния си вид Християнската религия слага ударението върху моменти, които са несъвместими с представата за прераждане, карма и тем подобни. В основата си, тези конфесионални моменти, имат користна насоченост. Казваш че "официалното християнство" (леле това май не звучи добре, но го осъзнах по-късно, след като го написах) e система от правила т.е. Канон, а езотериката предлагала принципи и методи. Ами, че по същество, това не са ли пак правила!!!! Аз мисля че по своята дълбока същност, те не се различават. Сега позволи ми, да дам пример отново с ранния Будизъм, за да коментирам вторият аспект на думата езотеричен. Буда разделя последователите си на две : миряни и монаси. Миряните са обикновенните хора, трудещи се, "борещи се с живота" на тях той дава едно учение от простички и общозначими правила, с помоща на които живота им би станал по-лесен. Забележи споменах думата - правила. Монасите, от своя страна са хора, загърбили светския живот - тъй като са осъзнали неговата преходност и илюзорност. На тях той оставя учение, което се състои от прозрения и идеи, изискващи много високо ниво на абстрактно мислене. Но забележи той им остава това учение - като НАСОКА, като ПОМОЩ, а не като правила. Нещо повече, той твърди че божествата са също така несъвършенни както и хората, но в духовен аспект стоят по-високо от тях. Буда казва, че божествата са значими само за обикновенните миряни, на монасите - божества не трябват. Какво се има предвид? Човек, който е прехвърлил нивото на обикновен интерес към божественото, и се е отдал на път към сливане с него, не се нуждае от правила. Той вървейки по своя път, е следвал някакви съвети, но от определен момент нататък - той продължава САМ. Защото според будизма, човек постига освобождаването вътре в себе си, и само той може да разбере как да върви по този път, и как да го постигне - КОНКРЕТНО ЗА НЕГО. В това се изразява смисъл на онова "вътрешно познание" То не е нещо различно от другото познание, за да бъде дамгосано с разни определения. Става въпрос за едно и също нещо, но за различни нива на абстрактност. И ето тук точно идва момента, в който хора занимаващи се с духовни практики с користна цел, почват да вкарват разделяне. Защото аз продължавам да поддържам мнението си, че "тайното" "непознатото" винаги е привличало човека, дори само заради това че е тайно.\nДонка, отговарям на въпросите ти веднага! Първо, идеята на темата която пуснах е - защо ученията се разделят на езотерични и неезотерични, и защо някои хора имат пресантиман специално към езотеричните. Каква е причината за тези техни предпочитания? Не знам защо ТОВА НЕ СТАНА ЯСНО ОЩЕ В НАЧАЛОТО, а се почна някакво разтягане на локуми и прочее. Както може би сте забелязали, а може би не! Аз не разделям ученията или познанието на каквото и да е, използвам понятия които срещам твърде често тук по темите. Това дали някаква идея е езотерична или неезотерична, мен не ме вълнува! Аз приемам идеите ако те имат допирни точки с моя мироглед! А не защото са еди какво си! Стана ли ясно вече? И понеже не съм наясно какво точно значат тези понятия, проверих там където трябва. Не се опитвам да разсъждавам за "истинското" според вас значение на понятията, защото умни хора преди мен са си свършили работата. Но добре, да допуснем твоето тълкувание на думата езотеричен. Как би ми обяснила тогава разликата между официалното Християнското учение и примерно някое от езотеричните му разновидности? Много държа да ми отговориш на този въпрос! Цвета - откъде пък видя че някой си бил по-умен от теб, еле пък да те поучава????? Нали си говорим, и нищо повече. Според мен никой никого не поучава. Ивета - много патетично изказване, само не разбрах в кой момент трябва да падна на колене! Освен това, ми е странно как се наемаш да коментираш нещо, за което не си информирана. "Тайните учения" са поставени в кавички, защото това е вид ирония. Аз не смятам че те съществуват, че са съществували, или че ще съществуват, поради едно много просто обстоятелство - човешкия фактор! Странна работа с тия 30 000 години, които споменаваш. Но явно си имаш своите причини! Колкото до актуалноста на темата въобще, мисля че сама може да се увериш, че все още е. Не е въпрос на времеви диапазони, а на съзнание. Интересно ми е, ти как би анонсирала подобна тема? Северен, съгласен съм теб, но махни моля те определението "тайни". Може ли да го заменим с "неоткрито" или "непостигнато"?\nЦвета Факта, че си станала Събота сутрин в 9 часа, а и по-принцип участваш дейно в темата, означава че въпреки крайната ти констатация, че нищо не те интересува, явно все пак нещо те е заинтригувало. Ако поне това съм успял да направя за теб, бих бил много щастлив Всъщност, ако се замислиш. "Целта" винаги присъства в нас, под една или друга форма. Ако перифразирам думите на Божидар - без Цел, няма Живот. Така че, моля те не ни казвай че нямаш цел. Да, предполагам, че не искаш да станеш президент, кмет, да летиш в космоса, и прочее. Но факта че живееш, че дишаш, че се грижиш за детенцето си, означава че имаш цел. А понеже в момента, още не знам на коя планета съм (защото ме събудиха рано ) дори не мога да вникна в смисъла на диалога между Станимир и Диана. Относно - Обичането. Някак ти го разглеждаш от неговата прагматична, егоистична страна. Аз лично нямам предвид, това което се случва между двама души за определен период от време, т.е. мимолетно е. А за нещо по-сложно. Да Обичаш, без да очакваш ответна реакция, просто защото цялото ти същество е убедено че така трябва да бъде. Давайки моята любов на хората, аз получавам удовлетворение от този акт, и не ми трябва някои конкретно да ми отвръща със същото (най-общо казано). Не си ли срещала хора, които са благи. Те винаги са усмихнати, говорят тихо и спокойно. Поздравяват всеки, пожелават му хубави неща, от тях струи - красота. И въпреки че, хората често наричат такива хора - откачалки, куку, и т.н. Тези хора, продължават да са си такива. Цвета говорим, за хора които се опитват да надмогнат несъвършенствата на светския начин на живот. И това не означава, че те са светци, нямат недостатъци и прочее, но да далеч пред нас в ПЪТЯ, към себе си. Защото егоизма, според мен лично НЕ Е част от ПЪТЯ. Поздрави\nE, хубава работа. Подкарахме го на битовизми. Не че разбирам, но мисля че съжителството между двама души, не може да се дефинира напълно с любов. Не знам, прекалено много фактори са намесени - нагон, секс, битовизми разни, не мисля че това е Любов с главно Л. Мисля че говорим за различни неща, и ти теглиш към някакви твои преживяни неща, или поне такова усещане имам. А иначе, ако говорим за мръсни чорапи. Да, разбира се, едва ли някой би харесал подобно нещо. Но ако се замислиш реално, човек който е над нещата, не би му правило впечатление. Все пак, хората отдадени на своето духовно развитие, в повечето случай живеят скромно. Да не говорим за Индия, където хигиената не е на почит много много. Това е смисъла на безусловното, колкото и относително да е то. Въпреки обстоятелствата, ти да следваш твоя път, а това че не обръщаш внимание на случващото се около теб, не е въпрос на високомерие (щото и такова мнение четох някъде по темите) а е въпрос на приемане на нещата такива каквито са. Пак ще цитирам Буда, но мисля че има смисъл по дадената тема. Хората открай време се интересуват, за това как е устроена вселената, света и т.н. Естествено попитали Буда, за характера на света. Той отговорил с благородно мълчание. Защо ли? Ами интерпретации хиляди. Но една има особен резон, защото има отношение към неговата доктрина. Дотолкова, доколкото света е илюзия и нещо мимолетно, той не е интересен за търсещия себе си. Защо, ами защото размишляването "по-принцип" е само загуба на време. Буда казва : когато в тялото на човек се забие стрела, той трябва да се стреми да я извади, а не да размишлява - откъде е дошла, кой я е изстрелял, и с каква цел. (разбирай "стрелата" като метафора на живота).\nЕ де, Цвета Под "едновалентна" има предвид - еднозначна, без алтернативи. И е прав! Обаче тук се замислих над нещо което питаш. На прима виста, може да се отговори че т.нар. съпротиви са идващи от привързаноста на душата към тялото, или изкушения на земния живот, материалната привързаност и т.н. Предполагам Вятър е имал предвид това? А може и да бъркам де Та, нали по презюмция лошото, привързването на душата към тялото е инициирана от лошите сили, дявола, Мара - бога на плътските желания в Будизма и прочее. Обаче, се замислих - да не би пък да идват от Бог??? Има резон, в това. Или поне така ми се струва. А тук има някакво объркване! Защо обвързваш Безусловноста с целите, решенията и изборите??? Не виждам адекватна връзка между тези понятия. Например, Аз мога да те обичам безусловно. Т.е. въпреки обстоятелствата, аз ще продължавам да те обичам. Но в същото време, безусловно мога да съм против консумацията на месо (примерно). Тук аз правя своя логичен избор, и взимам решение на базата на този избор, и безусловно го следвам. Е това разбира се е в идеалния случай. Който както уточнихме, може и да е утопия. Вятър, споменаваш нещо много интересно - Доверието. До нея си споменал Отдаване, но знаеш ли колко силно впечатление ми направи Доверието? Замислих се, абе има ли безусловно доверие??? Ужас, ей бога ми не мога да отговоря, честно Че то аз на себе си нямам доверие, камо ли на някои друг! Ааа не обърках се, трябва да помисля.\nЧокофредо щом е тайно значи е за лс. Като е гарга нека да е рошава /ето тук е мястото на фауната в цялата история/ т.е. като е тайно- тайно да е какво да се прави Ами това е щото, не съм ти опитал Чокофредото затова бъркам Но предчуствам че е фантастично А и много тематично се включваш в почти 12:00 - че ще трябва и да се яде, обяд е все пак\nEх, Диана. Като даде тоя пример, та се сетих за една подобна аналогия, която бях чел преди време. Става въпрос за вечният спор между материалисти и идеалисти. Привържениците на Локаятата - древна материалистична школа в Индия, плюят по идеалистите и изтъкват следния довод : "това да вярваш в господ, и да търсиш единение с него, е все едно младеж който иска да се ожени за девойка, но нито я познава, нито знае къде да я намери" Ааа има и едно за лицемерието на идеалистите Значи във Ведийската религия, имало ритуал наречен Джийотищома. Та въпросния ритуал, представлявал убиване на жертвено животно, с цел душата му да отиде в рая. Един вид правят му услуга на горкото А добре де, питат Локаятиците, що като сте толкова загрижени за спасението на душата, не жертвате собствения си баща? Нали душата му ще отиде в рая, убийте него!!!! Е, сещате се какво следва нататък ..... спорове, спорове, които и до днес се водят. Ако се абстрахираме от идеята за "духовното" и погледнем чисто рационално на нещата от живота. Мисля че няма да има особенно голяма разлика. Хората казват "Прави това, което не искаш другите да ти правят" Т.е. живей в хармония с другите, за да си в хармония със себе си И все пак, нещата са ОТНОСИТЕЛНИ. Горната максима си има своите частни случай, за съжаление. Живеем в общество, в което дори и да бъдеш благ, този който стои срещу теб може да не го оцени. Привет и на теб dcveta, в първото изречение нямаме противоречия с теб надявам се да го усетиш. Ударението на мисълта ми, беше върху други моменти. Иначе какво да ти кажа. А да, ще ти отговоря пък го разбери както искаш - и са утопия, и не са утопия Това че сме здраво стъпили на земята, и сме потънали до гуша в тинята на живота, може ни кара да виждаме утопията в това понятие. Но даваш ли си сметка, колко относителен е света в който живеем, и колко мимолетно е всичко около нас. Днес ни има, утре не. На мен поне, тая мисъл ми действа като кофа с ледена вода, от време на време. И си мисля, че въпреки утопията и условността на всичко, си струва да вярвам поне малко, че това понятие не е инертно И не само то в случая е важно, щото има и други като него. Но правим уговорката - без целенасоченост, и самоцелност да вървим към тях, а естествено. Е, знам че отговора ми е тип -фокус мокус барбафокус, но мисля че ти разбираш. Поздрави\nО, Елф Тъкмо щях да напиша, че ще ми трябва голяма доза Чокочино (нали така се казваше) и повечко време, за да прочета това което публикува. А ти пък взе че го изтри. Язък\nЗдравей Донка Надявам се това което "улавям" в тона ти, да не е ирония по отношение на автора. Автора не знае, и не се прави че знае, затова пита! Ако автора т.е. аз, има поне "две функциониращи" мозъчни клетки, не би си позволил лукса да твърди че знае каквото и да е. Твърде нагло и необективно би било Що се отнася до понятието - таен. Не мисля че бих могъл да ти дам смисъл, различен от този в речниците. Като всяко понятие, и това си има етимология, и тя ни най-малко не е случайна. Смисъла на въпроса за "тайните учения" се крие не в смисъла на понятието "таен" въобще. А в това, защо се разделя познанието на тайно и такова което не е тайно. "Тайно" защото е наистина такова, или защото думата "блазни" оня пресантиман на човека към мистиката, окултното, и въображаемото въобще. Диана много често, четем че животните са низши създания, че реагират инстинктивно и т.н. Разбира се, в това твърдение има известна доза истина, макар както казваш и ти да не правим генерални заключения, за нещо което не познаваме добре. Но питам се аз, Ние хората бидейки "по-висши" можем ли да се поучим от животните, да вземем пример от тях. Едно животно постъпва по определен начин, без да поставя условия и ограничения пред себе си. И правя връзка с висшата духовна цел (според някои религии), Буда например твърди че Нирвана постига индивида който вече не вижда разлики, тогава когато няма причина и следствие, няма обект няма субект, всичко е едно единно цяло. И в тази връзка отново питам, ако аз обичам ближния си - безусловно, какво значение има дали то е осъзнато, или неосъзнато. Той получава моято любов, без да го вълнува причината, подбудите, и т.н. Вкарването на някакви условия, според мен означава че аз обичам лицемерно, т.е. избирателно. Познай себе си, е чудесно послание Реално то съдържа толкова много мъдрост, че понякога си мисля че го подценяваме. Чувал съм, че това е клише! Аз бих те допълнил - Познай себе си, Познай чрез себе си останалите, Познай чрез себе си Бог. Хубав цитат ни даваш, за "притихването" Много мъдрост има и в него. Напоследък много размишлявам върху това, и повярвай ми, ужасно ми е трудно да го изпълня. Дриада защо смяташ че тези които изброи нямат нищо общо с философията? Скритите знания, както ги наричаш, нямат ли своя вътрешна логика, закономерности и отношение към човешкото битие? Ведите - тези прекрасни писмени паметници оставени ни от Ведийската цивилизация, всъщност са едно иносказание за живота, бита, мислите, вярвянията, и стремежите на хората живеели по онова време. Упанишадите от своя страна, представляват логичното "философско" осмисляне и интепретиране на ведите, т.е. крачката напред. В никакъв случай не мога да се съглася с теб, че те представят "тайно" знание. Напротив, те представят знанието на хората живели в онези времена, и междудругото в точно тези писмени паметници, много точно и ясно се вижда градацията и еволюцията в начина на мислене и оформяне на мирогледа. Съвсем закономерно, и логично Съгласен съм с теб, че познанието е необхватно и има неща които поне на тоя етап е трудно да дефинираме, и дори да проумеем. Но едното няма нищо общо с другото. Тоест защо пък трябва и да е тайно? Има теория, според която цялото познание е вътре в нас - латентно. Бидейки част от цялото, ние го съдържаме в себе си, но то не е открито на 100% за нас. Открива се бавно, и много трудно. Но нали това е ПЪТЯ, към онова нещо дето наричаме с много имена. Няма как да е лесен, и приятен.\nСтанимир, ти спомена в по-горен пост - загрижеността, като духовна или морална ценност. В този контекст, ако аз съм достигнал определено духовно развитие, и съм осъзнал че тя е логичната стъпка в моя път, според теб аз трябва да проявявам избирателност към кого да я насоча, така ли? Тоест, въпреки своята "духовност" би трябвало да проявя известно лицемерие по отношение на обекта на моята загриженост? В тази връзка, искам да те попитам следното. Всички сме чували за истории, на хора попаднали в беда в морето или океана. В редица от тези истории, знаем че делфини (т.е. животни) са помагали на давещите се хора, или умело са отблъсквали големите хищници. Питам се, тези животни дали са съзнавали какво всъщност правят, и трябва да направят. И механично ли са реагирали на ситуация, в която обекта не е от техния вид, дори не е морски обитател? А имали ли са избор? Не е ли "по-животинско" просто да подминеш? Същото бих попитал и dcvetа. Любовта към ближния, в нейния пълен смисъл, трябва ли да има допълнителни моменти, частни случай и прочее, или е безусловна? Или обичаш, или не! Какво значи, присъщи и неприсъщи. Ти откъде знаеш кое е присъщо на едно животно, питала ли си го? Или интуитивно усещаш някак твърдението си? Нека погледнем и от друга гледна точка. Ти твърдиш, че животните реагират спрямо нагона/инстинктите си. А нима хората не реагират в много случаи подобно? Колко хора би ми посочила, които не реагират в различна степен, според инстинктите си, ама честно. Ами ти? А има и сериозни изследвания в областта на Етологията, които недвусмилено показват, че при определени обстоятелства животните реагират против първичната си природа. Ами растенията? Опитите в института по Криминология в София, върху стайни растения с Полиграф - детектор на лъжата, показват недвусмислено, че дори те, които просто си стоят така безучастни, реагират на емоции, ситуации, и прочее. А според теб, какъв е смисъла на думата - безусловен? Има ли тя място в пътя към Бога, тя ли е пътя, или е просто едно клише?\nСтанимир, какво означава "осъзната загриженост" Тоест, според теб има степени на загриженост, така ли? Интересно ми е, каква е разликата между "осъзната" и "неосъзната" загриженост? Какво променя това определение, в самия акт, който изразява тази дума? dcveta какво според теб означава - любов към ближните? Как би дефинирала това от гледна точка на човека, и от гледна точка на едно животно. В по-горен пост, твърдиш че има някакво объркване, та ми е интересно да се аргументираш. А може ли да те затрудня, ако те помоля да не коментираш, използвайки "езотерични", "окултни" и т.н. прийоми.


ПРОГНОЗА ЗА ВРЕМЕТО НА 6 ЯНУАРИ 2018 /събота/ - Палци Горе\nДнес над по-голямата част от страната ще бъде предимно слънчево. На места в низините и около водните басейни ще има мъгла или ниска облачност. След обяд в Източна България ще се появи слаб южен вятър. Температурите още малко ще се повишат и максималните ще са предимно между 9° и 14°.\nНад планините ще е предимно слънчево. Вятърът навсякъде ще се ориентира от запад-югозапад и ще е предимно умерен.\nМаксималната температура на височина 1200 метра ще е около 11°, на 2000 метра – около 5°.\nПо Черноморието ще е предимно слънчево. В сутрешните часове в отделни райони ще има ниска облачност или мъгла.\n– Максималните температури ще са 10°-12°.\n– Температура на морската вода е 9°.


Здравният министър: От 1 юли ще има нов режим на влизане в страната - NBOX - Всички новини\nЗдравният министър: От 1 юли ще има нов режим на влизане в страната\nОт 1 юли в България ще се влиза по нов начин. Държавите ще бъдат разделени на няколко зони – червена, оранжева и зелена. Това обяви служебният здравен министър д-р Стойчо Кацаров, който отиде на ГКПП Калотина ден преди проверката на ваксинационните сертификати да започне да се прави и с четец.\n„Списъкът на страните ще се обновява веднъж седмично, така че хората да имат предвидмост, да не е както беше досега – министърът издава една заповед и казва от утре тези страни така, пък другите така“, заяви той.\nНе се очаква хаос при разчитането на кодовете на сертификатите при влизане, каза пред журналисти министърът.\nКупуват се нови устройства за разчитане на сертификатите и до 1 юли трябва да са раздадени навсякъде. Софтуерът може да се инсталира дистанционно, обясни той. Не очаквам хаос, но се ядосвам, защото обичам нещата да стават по-бързо и не в последния момент, каза още той, но не коментира защо процесът се е забавил.\nпредишна статияВажна новина за шофьорите! Екостикерите може да отпаднат\nСледваща статияПриемаме еврото от януари 2024 година